કમિટી તરફથી મોદીના ક્ષેત્રીય અને વૈશ્વિક શાંતિ માટે કરાયેલા પ્રયાસોની પણ પ્રશંસા કરવામાં આવી છે. વિદેશ નીતિમાં દુનિયાભરના દેશો સાથે એક પ્રગતિશીલ વિચાર માટે ‘મોદી ડોક્ટ્રાઈન' ‘એક્ટ ઈસ્ટ પોલિસી' ની શાંતિ લાવવાની મોદીના પ્રયાસોની પ્રશંસા કરવામાં આવી છે. પીએમ મોદીએ આ પુરસ્કારને સ્વીકાર્યો છે. તેમણે આ સમ્માનથી સમ્માનિત કરવા માટે કોરિયાઈ ગણતંત્રનો આભાર માન્યો છે. વિદેશ મંત્રાલયના જણાવ્યા મુજબ પીએમ મોદીએ કોરિયાઈ ગણતંત્ર સાથે ભારતની ગાઢ થતી ભાગીદારીને પુરસ્કાર માટે જવાબદાર ગણાવ્યા છે. મોદીને આ પુરસ્કાર ક્યારે આપવામાં આવશે તેના પર વાતચીત દ્વ્રારા યોગ્ય સમય નિર્ધારિત કરવામાં આવશે.